OpenLLM-France/wikimedia huggingface dataset:
# Maria Dolors Bargalló

Maria Dolors Bargalló i Serra (Bartzelona, Katalunia, 1902ko abuztuaren 31 – Mexiko Hiria, 1980ko abuztuaren 2a) Kataluniako politikaria eta feminista izan zen.

## Biografia

Gurasoak Gelidako Josep Bargalló i Cruces eta Vilacolumeko Dolors Serra i Basas izan ziren. «Institut de la Dona que Treballa»n ikasi zuen, eta lehenbizi jostun jardun zuen eta ondoren Bartzelonako Udaleko funtzionario postua lortu zuen.

## Politikari

Primo de Riveraren diktaduran Estat Català alderdian militatu zuen. Gai feministei buruzko artikuluak idazten lagundu zuen La Humanitat eta L'Opcionen, eta 1931n Esquerra Republicana de Catalunyan sartu zen. 1932an, «Joventut Nacionalista La Falç»ko emakumeen saileko idazkari izendatu zuten, orduan ERCri atxikia.
Urte horretan bertan, ERCko emakumeen antolaketa sustatu zuen Kataluniako Emakumeen Fronte Bakarreko Batzorde Nagusiko idazkari izendatu zuten. Modu oso aktiboan hartu zuen parte Kataluniako Autonomia Estatutuaren aldeko sinadura-bilketan eta emakumeen botoaren alde 1932ko Kataluniako Parlamenturako hauteskundeetan, Anna Murià eta Nuria Montserrat Oromírekin batera. 1934. urtean ere parte hartu zuen Gerraren eta Faxismoaren aurkako Emakumeen Mundu Biltzarrean.
Kataluniako Emakumeen Batasuneko presidente hautatu zuten 1937ko Emakumearen Lehen Kongresu Nazionalaren esparruan, eta urte bereko Emakume Antifaxistaren Nazioarteko Egunaren mitinean hizlari dohainak erakutsi zituen. Emakumeen Batasunak emakumeen lan-berdintasunaren alde, prostituzioa kentzearen alde, amen eta haurren osasuna babestearen alde, eta hezkuntza, lanbide-heziketa eta emakumeen gizarte-laguntza hobetzearen alde borrokatzea proposatu zuen. 1938an, Sobietar Batasuna bisitatu zuen batzorde bateko kide izan zen.

## Erbestea

Espainiako gerra zibila amaitzean, Frantzian erbesteratu zen eta gero Mexikon. Han mekanografo lana aurkitu zuen «La Alpina» ehun-fabrikan, eta gero salmenta-agente lan egin zuen Pueblako «La Hormiga» irute-fabrikan. Mexikoko Kataluniar Komunitateko kide aktibo eta Mexikoko Kataluniako Orfeoiko kide izan zen 1945etik, eta La hora catalana en la radio pública mexicana irratsaioaren arduraduna izan zen, eta 1962 arte XESM irratian. 1953ko irailean, Mexikoko Kataluniar Konferentzia Nazionalaren batzorde antolatzaileko idazkaritzako kide izan zen.

## Erreferentziak

* 1 2 Fundació Josep Irla. Maria Dolors Bargalló i Serra. .
* ↑ Diccionari Biogràfic de Dones. M. Dolors Bargalló Serra. .
* ↑ DonesLID.org. Maria Dolors Bargalló i Serra (1902 – 1980). .
* ↑ Riera i Llorca 1994, 231 orr. .

## Kanpo estekak

* Datuak: Q11917591
# Maria Dąbrowska

Maria Dąbrowska (Rusow, Kalisz hiritik hurbil, Polonia, 1889ko urriaren 6a - Varsovia, Polonia, 1965ko maiatzaren 19a) poloniar idazlea izan zen.

## Biografia

Natura-zientziak eta Psikologia ikasketak egin ondoren ospe handia hartu zuen laborarien bizitza gaitzat duen Beheko Jendeak (1925) obrarekin. Bere maisu-obra den Noce i dnie (Gauak eta egunak) ziklo epikoa, 1932 eta 1934 bitartean idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q242423
* Multimedia: Maria Dąbrowska / Q242423
# Maria Egiptokoa

Maria Egiptokoa (koptoeraz: Ϯⲁⲅⲓⲁ Ⲙⲁⲣⲓⲁ Ⲛⲣⲉⲙⲛ̀ⲭⲏⲙⲓ‎; egiptoar arabieraz: مريم المصرية/ماريا المصرية‎;Egipto, c. 344 - Palestina, c. 421) egiptoar aszeta izan zen, prostituta izan ondoren basamortura alde egin zuena. Basamortuaren Amatzat gurtua, santua da Eliza Ortodoxoa eta Eliza Ortodoxo Koptoarentzat. Penitentziagileen zaindaria da.

## Erreferentziak

* ↑ Erich Poppe and Bianca Ross (ed.), The Legend of Mary of Egypt in Medieval Insular Hagiography (Dublin: Four Courts Press, 1996), 299 orr.

## Kanpo estekak

* Datuak: Q237583
* Multimedia: Mary of Egypt / Q237583
# Maria Eizagirre

Maria Eizagirre Comendador (Donostia, 1978ko apirilaren 28a) gipuzkoar kazetaria da. Nafarroako Unibertsitatean lizentziatua, Punto Radioko Protagonistas saioa eta TVEko Telediario editatu ditu.
* Datuak: Q12181994
* Multimedia: María Eizaguirre / Q12181994
# Maria Domènech i Escoté

Maria Domènech i Escoté (Alcover, Alt Camp, 1874 — Bartzelona, 1952ko urtarrilaren 27a) idazle katalan bat izan zen. Maria Domènech de Cañellas goitizenaz sinatzen zuen.

## Biografia

Aita hil zitzaion 8 hilabete zituela, eta hiru urterekin Tarragonara joan zen bizitzera. Han hainbat aldizkaritan parte hartu zuen, adibidez, La Patria edo Camp de Tarragona-n, Josep Miralles ezizenarekin.
1910ean Bartzelonara joan zen bizitzera senarrarekin— Francesc Cañellas mediku tarragonarra— eta haren bi seme-alabekin. Orduantxe ekin zion bere literatura-ibilbideari eta gizarte-jarduerari.
Hainbat aldizkaritan parte hartu zuen, hala nola, Or i Grana, La Tralla, Feminal, El Poble Català, Renaixement edo La Veu de Catalunyan.
Francesca Bonnemaison, Dolors Monserdà eta Carme Karr-ek emakumearen sustapenerako eta prestakuntzarako bultzatu zuten mugimendu filantropikoan parte hartu zuen.
Katalunia osoan eta Madrilen emakumearen eta haren langile izaeraren aldeko hainbat hitzaldi eman zituen. 1912an Federació Sindical d'Obreres (euskaraz: «Emakume Langileen Federazio Sindikala») erakundea sortu eta zuzendu zuen. Federazioak emakumeei kulturarako eta hezkuntzarako sarbidea erraztea eta langile gisa dituzten eskubideak defendatzea zuen helburu.

## Obrak
### Eleberria

* Neus (1914)
* Contrallum (1917)
* Els gripaus d'or (1919)
* Herències (1925)
* Él... (1925)

### Poesia

* Al rodar del temps (1946)
* Vers i Prosa (1915)
Bartzelonako Lore Jokoetan aurkeztutako lanak
* Mireia (1915), Flor Natural (Jokoetan ematen ziren hiru sarietako bat) sarirako 1. akzesita.
* La Santa mà (1916)
* Varena (1917)
* Alda i Roland (1920)
* Liberació (1934)
* Pels voltants de la Seu (1934)

### Narrazioak

* Confidències (1946)

### Antzerkia

* El sant de la senyora Mercè (1918)
* A Tientas (1922)

## Erreferentziak

* 1 2 3 «Maria Domènech Escoté» dbd.vives.org (Diccionari Biogràfic de Dones) (Noiz kontsultatua: 2021-11-30).
* ↑ «Maria Domènech i Escoté | enciclopèdia.cat» www.enciclopedia.cat (Noiz kontsultatua: 2021-11-30).
* ↑ Arxiu Històric de la Ciutat de Barcelona. Fons 6B-Jocs Florals, Sèrie III-Pliques
* ↑ "La Vanguardia". Edizioa: 1915eko maiatzaren 3a, astelehena, 4. or. 2021eko azaroaren 30ean kontsultatua.

## Kanpo estekak

* Datuak: Q3290933
* Multimedia: Maria Domènech / Q3290933
# Létanne

Létanne Frantziako udalerri bat da Ardenak departamenduan dagoena, Ekialde Handia eskualdean. 2013an 142 biztanle zituen.

## Demografia
### Biztanleria

2007an Létanne udalerrian erroldatutako biztanleak 119 ziren. Familiak 44 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 12 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 46 familiaren etxebizitza nagusia ziren, 5 bigarren erresidentzia ziren eta 1 hutsik zegoen. Etxebizitza guzti hauek 51etxeak ziren. 46 etxebizitza nagusietatik 40 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek bi gela zituen, 5 etxek hiru zituzten, 2 etxek lau zituzten eta 37 etxek bost zituzten. 32 etxek euren parking plaza propioa zuten azpian. 18 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Létanne udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 4 |
| 8 | 70-74 | 0 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 12 | 40-44 | 4 |
| 0 | 35-39 | 4 |
| 4 | 30-34 | 4 |
| 4 | 25-29 | 0 |
| 0 | 20-24 | 0 |
| 8 | 15-19 | 0 |
| 0 | 10-14 | 8 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 70 ziren, horien artean 44 aktiboak ziren eta 26 inaktiboak ziren. 44 pertsona aktiboetatik 39 lanean zeuden (27 gizon eta 12 emakume) eta 5 langabezian zeuden (2 gizon eta 3 emakume). 26 pertsona inaktiboetatik 7 erretiraturik zeuden, 8 ikasten zeuden eta 11 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 garraio enpresa zen eta 1 ostalaritza eta jatetxe enpresa zen.
2000. urtean Létanne udalerrian 12 nekazaritza-ustiategi zeuden, 486 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1086538
* Multimedia: Létanne / Q1086538
# Létricourt

Létricourt Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 223 biztanle zituen.

## Demografia
### Biztanleria

2007an Létricourt udalerrian erroldatutako biztanleak 223 ziren. Familiak 80 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren eta 44 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 89 etxebizitza zeuden, 77 familiaren etxebizitza nagusia ziren, 5 bigarren erresidentzia ziren eta 7 hutsik zeuden. 85 etxeak ziren eta 4 apartamentuak ziren. 77 etxebizitza nagusietatik 65 bere jabearen bizilekua ziren, 9 alokairuan okupaturik zeuden eta 3 doan lagata zeuden; 2 etxek bi gela zituzten, 4 etxek hiru zituzten, 21 etxek lau zituzten eta 50 etxek bost zituzten. 54 etxek euren parking plaza propioa zuten azpian. 25 etxetan ibilgailu bat zegoen eta 46 etxetan bat baino gehiago zituzten.

## Ekonomia

2007an lan egiteko adina zuten pertsonak 133 ziren, horien artean 111 aktiboak ziren eta 22 inaktiboak ziren. 111 pertsona aktiboetatik 108 lanean zeuden (58 gizon eta 50 emakume) eta 3 langabezian zeuden (1 gizon eta 2 emakume). 22 pertsona inaktiboetatik 6 erretiraturik zeuden, 9 ikasten zeuden eta 7 "bestelako inaktibo" gisa sailkaturik zeuden.

### Diru sarrerak

2009an Létricourt udalerrian 79 unitate fiskal zeuden, 251,5 pertsonek osaturik. Pertsona bakoitzeko diru-sarrera fiskalaren mediana urteko 18.090 euro zen.

### Ekonomia jarduerak

2007an zeuden 4 komertzioetatik, 1 eraikuntza enpresa zen, 1 informazio eta komunikazio enpresa zen eta 2 zerbitzu enpresak ziren.
2009an norbanakoentzat zegoen zerbitzu bakarra argiketaria zen.
2000. urtean Létricourt udalerrian 4 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako haur-eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q224349
* Multimedia: Létricourt / Q224349
# Maria Cabrera i Callís

Maria Cabrera i Callís (Gerona, Katalunia, 1983) kataluniar poeta eta irakasle elkartua da.

## Biografia

Kataluniar Filologian lizentziatu zen Bartzelonako Unibertsitatean, eta hizkuntzalaritzari buruzko tesina egin zuen; zehazki El rotacisme de /d/ intervocàlica en alguerès. Interpretació fonològica i anàlisi quantitativa de la variació.
Doktorego-tesia Bartzelonako Unibertsitateko Kataluniar Filologiako Departamentuko Linguistika Sailean egin zuen, izenburu honekin: Contactes consonàntics en alguerès. Descripció i anàlisi sincròniques./ Sinkronizazioaren deskribapena.
Zenbait talde eta kantari katalanek beren poema batzuk landu dituzte. Manelek Jonàsekin egin du, baita Bikimelekin ere. Petit-ek "Nit mallorquina" poema argitaratu gabea musikatu du Llenya Prima albumean, Miss Carrusselek eta Clara Peyak "Cançó dels dies de cada día" abestu dute, La matinada claran argitaratua, eta Sílvia Pérez Cruzek "Pare meo" poàpardiga de Matpràbola poema egokitu du.

## Argitaratutako poesia

* Jonàs (Galerada argitaletxea, 2004)
* Matinada argia (Edicions a Petició, 2010), Maria Alcaraz i Frasqueten irudiekin. Joan Salvat-Papasseit-en "Matinada clara" poema bezala izendatzen da poema-liburu hau.
* Inork ez du adierazten. Poeta ekintzaileak (Setzevents argitaletxea, 2011) beste hirurogeita hamar poetarekin. Poema-liburu hau 2011ko 15-M mugimenduaren kanpaldian sortu zen, Bartzelonako Katalunia plazan.

## Sariak

* 2004: Amadeu Oller saria, Jonàsen poeta gazteentzako.

## Erreferentziak

* ↑ Maria Cabrera i Callís al Qui és Qui de les Lletres Catalanes
* ↑ Maria Cabrera Callís. Biografía. .

## Kanpo estekak

* Silvia Pérez Cruzek Pare meu abestuko du, María Cabrera i Callisen “Salm i paràbola de la memòdiga” poemaren egokitzapena.
* Datuak: Q19301061
# Maria Cabrera

Maria Cabrera hauetako bat izan daiteke:
* María Cabrera (1467-1527), dantzari, amazona eta akrobata, ezagutzen den Espainiako ijito zaharrentzat joa;
* Maria Cabrera i Callís (1983-), kataluniar poeta eta irakasle elkartua.
# Maria Centracchio

Maria Centracchio (Isernia (Italia), 1994ko irailaren 28) judo borrokalari italiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen, Catherine Beauchemin-Pinard kanadarrarekin elkarbanatuz, ≤63 kg-ko emakumezkoen kategorian, Clarisse Agbegnenou frantziarraren (urrezkoa) eta Tina Trstenjak esloveniarraren atzetik (zilarrezkoa).

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤63 kg, emakumezkoa |

## Erreferentziak

* ↑ "Maria Centracchio" JudoInside.com-en 2021-11-04an begiratua (Ingelesez)
* ↑ «Maria Centracchio» olympedia.org 2021-11-04an begiratua(Ingelesez)
* ↑ «Maria Centracchio» Olympics.com 2021-11-04an begiratua (Gaztelaniaz)
* ↑ "Judoa, ≤63 kg, emaitzak 2020" olympedia.org (Ingelesez)
* Datuak: Q65028293
* Multimedia: Maria Centracchio / Q65028293
# Maria Camino Arregi

Maria Francisca Marcelina Camino Arregi (1883ko urtarrilaren 10a, Orio, Gipuzkoa – 1962ko otsailaren 23a, Orio, Gipuzkoa) gipuzkoar andereño edo irakasle bat izan zen. Orion Maria Maestra ezizenez ezaguna. 1897tik erretiratu zen arte, bertako haurtzaindegiko burua izan zen, Mari Maestra Enea etxea deritzonean. Eskola guztiak beti euskaraz eman zituen, baita honen erabilera debekatuta zegoenean ere.

## Aitorpenak

Orioko Pilliku plazan haurtzaindegia zegoen alboan, bere omenezko Maria Maestraren irudia dago.
Orioko haur eskolak Maria Maestra Haurreskola du izena, Maria Camino Arregi andereñoaren omenez.

## Erreferentziak

* ↑ DV: Mari Maestrak lan handia egin zuen.
* ↑ «Maria Maestraren jaiotzaren urteurrena da gaur - Orio» Karkara.eus (Noiz kontsultatua: 2021-02-22).
* Datuak: Q25474089
# Marc Isambard Brunel

Marc Isambard Brunel, FRS (1769ko apirilaren 25a - 1849ko abenduaren 12a) Erresuma Batuan finkatu zen Frantzian jaiotako ingeniaria. Bere aldetik, Isambard izena nahiago zuen, baina, oro har, Marc izenarekin ezagutzen zen, Isambard Kingdom Brunel bere seme ospetsuarekin nahastea ekiditeko. Arrakastarik ezagunena Tamesis tunelaren eraikuntza izan zen.

## Biomimetika edo zizare barrenaria ingeniaritzako inspirazio iturri gisa

XIX. mendearen hasieran, Marc Brunelek zizare barrenariaren portaeran eta anatomian inspiratu zen tuneletako teknologia hobetzeko. Zizare barrenariaren kuskuek, aldi berean, egurrean tunel bat zulatzeko eta materialaren mugimenduek zanpatua izatetik babesteko aukera ematen zioten moduari buruzko bere behaketetan oinarrituta, Brunelek tuneletarako altzairuzko marko modular bat diseinatu zuen, langileei, oso ezegonkorra zen Tamesis ibaiaren ohantzean zehar arrakastaz industeko aukera ematen ziena. Asmakizunarekin ibai nabigagarri baten azpian eraikitako lehen tunel luzea lortu zuen.

## Kanpo estekak

* Datuak: Q445306
* Multimedia: Marc Isambart Brunel / Q445306
# Marc Márquez

Marc Márquez Alentà (Cervera, Segarra, 1993ko otsailaren 17a) kataluniar motoziklista bat da. Munduko Motoziklismo Txapelketa sei bider kategoria ezberdinetan irabazi du: 125cc (2010), Moto2 (2012) eta MotoGP (2013, 2014, 2016 eta 2017)
* Datuak: Q40615
* Multimedia: Marc Márquez / Q40615
# Marc Lotz

Marc Lotz (1973ko urriaren 19a) herbehereetako txirrindulari ohia da. 1998ean, Rabobank taldearekin pasa zen profesionaletara eta han 7 denboralditan izan zen.

## Palmaresa

1997
* Teleflex Tourreko etapa bat
* Circuito Montañesko etapa bat
* 3. Hasselt-Spa-Hasselt
2002
* 3. Almeriako Klasikan
2004
* Haut-Varko Tourra
2005
* 2. Flèche Brabançonnen

## Kanpo estekak

* Datuak: Q379694
* Multimedia: Marc Lotz / Q379694
# Marc López

Marc López Tarrés (Bartzelona, 1982ko uztailaren 31) kataluniako tenislari ohia eta tenis entrenatzailea da. Binakako txapelketetan izan zen aditua. Munduko 3. postura iritsi zen 2013ko urtarrilean.
Feliciano Lópezekin batera, Marc Lópezek, Grand Slam bat irabazi zuen 2016ko Frantziako Irekian, baita 2012ko ATP finalak ere. Gainera, 2016ko Rio de Janeiroko Olinpiar Jokoetan, Lopezek urrezko domina irabazi zuen Espainiarentzat, Rafael Nadal-ekin.

## Final aipagarriak
### Grand Slam
#### Binaka: 4 (1-3)

| | Urtea | Txapelketa | Lurzorua | Bikotea | Aurkariak | Emaitza |
| Porrota | 2014 | Roland Garros | Lurrezko zelaia | Marcel Granollers | Julien Benneteau Édouard Roger-Vasselin | 3-6, 6-7(1-7) |
| Porrota | 2014 | AEBetako Irekia | Gogorra | Marcel Granollers | Bob Bryan Mike Bryan | 3–6, 4–6 |
| Garaipena | 2016 | Roland Garros | Lurrezko zelaia | Feliciano López | Bob Bryan Mike Bryan | 6-4, 6-7(6-8), 6-3 |
| Porrota | 2017 | AEBetako Irekia | Gogorra | Feliciano López | Jean-Julien Rojer Horia Tecău | 3–6, 4–6 |

### Urte amaierako txapelketak
#### Binaka: 1 (titulu 1)

| | Urtea | Txapelketa | Lurzorua | Bikotea | Aurkariak | Emaitza |
| Garaipena | 2012 | ATP World Tour Finals, Londres | Gogorra (i) | Marcel Granollers | Mahesh Bhupathi Rohan Bopanna | 7-5, 3-6, [10-3) |

### Master 1000
#### Binaka: 7 (3 titulu, 4 lanuzte)

| | Urtea | Txapelketa | Lurzorua | Bikotea | Aurkariak | Emaitza |
| Garaipena | 2010 | Indian Wells | Gogorra | Rafael Nadal | Daniel Nestor Nenad Zimonjić | 7–6(10–8), 6–3 |
| Garaipena | 2012 | Indian Wells | Gogorra | Rafael Nadal | John Isner Sam Querrey | 6-2, 7-6 ($^{7-3}$) |
| Garaipena | 2012 | Erroma | Lurrezko zelaia | Marcel Granollers | Łukasz Kubot Janko Tipsarević | 6-3, 6-2 |
| Porrota | 2012 | Kanadako Mastersa | Gogorra | Marcel Granollers | Bob Bryan Mike Bryan | 1-6, 6-4, [10-12) |
| Porrota | 2013 | Cincinnatiko Masterrak | Gogorra | Marcel Granollers | Bob Bryan Mike Bryan | 4–6, 6–4, [4–10] |
| Porrota | 2015 | Erroma | Lurrezko zelaia | Marcel Granollers | Pablo Cuevas David Marrero | 4-6, 5-7 |
| Porrota | 2017 | Monte Carlo | Lurrezko zelaia | Feliciano López | Rohan Bopanna Pablo Cuevas | 3-6, 6-3, [4-10) |

### Olinpiar Jokoak
#### Binaka: 1 (urrezko domina bat)

| | Urtea | Txapelketa | Lurzorua | Bikotea | Aurkariak | Emaitza |
| Urrea | 2016 | Udako Joko Olinpikoak, Rio de Janeiro | Gogorra | Rafael Nadal | Florin Mergea Horia Tecău | 6-2, 3-6, 6-4 |
Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 01 ! | Binaka |

## Kanpo estekak

* Datuak: Q369866
* Multimedia: Marc Lopez / Q369866
# Marc Okrand

Marc Okrand klingon fikziozko hizkuntza asmatu zuen hizkuntzalari amerikarra da. Okrand Paramount Pictures-ek kontratatu zuen hizkuntza sortzeko eta Star Trek telesaileko aktoreei irakasteko. Bere lanik ezagunena Klingoneko hiztegia da, eta hizkuntzarekin erlazionatutako erreferentziazko liburuak.
# Marc Girardelli

Marc Girardelli (Lustenau, Austria, 1963ko uztailaren 18a -) luxenburgotar eskiatzailea da, austriarra jatorriz.

## Biografia

Austrian jaio zen, baina bere sorterriko teknikariekin eta federazioko kideekin izandako arazoak zirela medio, Luxenburgora aldatu behar izan zen; izan ere, Austriako teknikariek eta federazioko kideek ez zuten uste Girardellik arrakasta handiko karrera bat egin zezakeenik, eta bere gurasoak ez zeudenez ados Austriako eski-adituek beren semearen karrerari emandako norabidearekin, semea Luxenburgora bidaltzea erabaki zuten azkenean. Girardellik ezin izan zuen Neguko Olinpiar Jokoetan parte hartu ez 1980an eta ez 1984an, Luxenburgoko selekzioarekin parte hartzeko bete beharreko arau guztiak betetzen ez zituela erabaki baitzuen antolaketa-batzordeak, Austriako herritarra zelako artean. Behin Luxenburgoko herritartasuna eskuratu zuelarik, ordea, arrakasta handia lortu zuen Munduko Eski Kopan.
1985. urtean irabazi zuen bere lehenengo titulua, eta beste lau aldiz lortu zuen Munduko Kopan txapeldun gelditzea, 1986, 1989, 1991 eta 1993ko denboraldietan. 1988ko Olinpiar Jokoetan parte hartu zuen, Calgaryn (Kanada), baina ez zuen dominarik lortu. Bai, aldiz, 1992an, Albertvillen (Frantzia): zilarrezko bi domina eskuratu zituen, eslalon erraldoian bata eta eslalon superraldoian bestea. Ez zuen halako emaitza onik lortu Lillehammerko Jokoetan (Norvegia) 1994an, ez baitzuen dominarik eskuratu. Garaipenak lortu ditu, azkenik, munduko eski-txapelketetan: 12 domina, horietako lau urrezkoak.
Girardelli munduko eskiatzaile handienetakoa izan da, baina 1997an utzi zuen alde batera lehiaketa, belauneko hainbat zauriren ondorioz 16 ebakuntza jasan ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2031
* Multimedia: Marc Girardelli / Q2031